b"\n_START_ARTICLE_\nGuerres P\xc3\xa0rtiques\n_START_SECTION_\nLa campanya de Marc Antoni (40-33 aC)\n_START_PARAGRAPH_\nL'any 40 aC els romans es trobaven en plena guerra civil. L'assassinat de Juli C\xc3\xa8sar ocorregut dos anys abans va provocar que els seus seguidors m\xc3\xa9s lleials, August i Marc Antoni es decidissin per anar a la persecuci\xc3\xb3 dels assassins. Una vegada van aconseguir aquesta revenja, ambd\xc3\xb3s es van dividir l'imperi: l'Est per a Antoni i l'Oest per a August. Tot seguit van comen\xc3\xa7ar les rivalitats entre ambd\xc3\xb3s mentre eliminaven els \xc3\xbaltims rebels i iniciaven una s\xc3\xa8rie de campanyes d'expansi\xc3\xb3 a la recerca de major poder per eliminar-se entre si; d'aquesta manera Antoni va decidir expandir el seu territori cap a l'Est, a Partia. Necessitat de recursos econ\xc3\xb2mics, el general va entaular una relaci\xc3\xb3 amb la rica faraona d'Egipte, Cle\xc3\xb2patra._NEWLINE_Mentrestant a la capital parta, Ctesifont, el fill de Tit Labi\xc3\xa8, Quint Labi\xc3\xa8 que va fugir a l'exili va conv\xc3\xa8ncer el rei persa Orodes II d'envair territori rom\xc3\xa0. Al comandament d'aquesta invasi\xc3\xb3 estarien el fill i successor del rei, el pr\xc3\xadncep Pacoros I i el mateix Quint Labi\xc3\xa8. Aquell mateix any, al comandament de 40.000 soldats (majorit\xc3\xa0riament genets) van envair S\xc3\xadria i l'\xc3\x80sia Menor romanes, arribant a Judea. Els reis sirians i els jueus els van rebre com llibertadors del jou rom\xc3\xa0. _NEWLINE_L'any 39 aC, Marc Antoni va donar un ex\xc3\xa8rcit al comandament de Publi Ventidi Bas, que va recuperar Anat\xc3\xb2lia, vencent a les po i a la Muntanya Amano i recuperant la pen\xc3\xadnsula. A l'any seg\xc3\xbcent va avan\xc3\xa7ar sobre S\xc3\xadria, que va reconquerir despr\xc3\xa9s de la Batalla de gindars. _NEWLINE_Durant el 37 aC Marc Antoni va arribar a Egipte, on es va aliar amb Cle\xc3\xb2patra. A l'any seg\xc3\xbcent va avan\xc3\xa7ar amb 120 mil homes contra els parts. VA marxar a Arm\xc3\xa8nia per\xc3\xb2 quan va deixar aquest pa\xc3\xads el va deixar desguarnit per la qual cosa el rei es va rebel\xc2\xb7lar, tallant els seus subministraments, va arribar a Pont, on el rei Ptolemeu I li va donar suport per\xc3\xb2 el rom\xc3\xa0 per assegurar-se deix\xc3\xa0 10 mil soldats en el regne, les forces romanes van avan\xc3\xa7ar pel Tigris, cap a la capital persa, Ctesifont, els perses van tallar els seus subministraments i quan els romans creuaven el riu Araxes van ser atacats pel rei part Fraates IV amb 20 mil infants i 4 mil genets, van morir uns 8 mil romans. A la campanya els romans van perdre un total de 30 mil homes._NEWLINE_El 35 aC, Marc Antoni va marxar amb 100 mil homes contra Artavasdes II, el rei que el va trair en l'anterior campanya. El rei va ser ven\xc3\xa7ut i arrestat, portat a la ciutat d'Alexandria on el general rom\xc3\xa0 va celebrar el seu Triomf, en el qual s'execut\xc3\xa0 al rei (34 aC). Sense rei el tron armeni (pa\xc3\xads situat entre Roma i Partia) els romans van decidir posar Artaxes II el qual els va donar el seu suport perqu\xc3\xa8 avancessin pel Tigris entre 34 i 33 aC. arribant a l'interior de P\xc3\xa8rsia per\xc3\xb2 despr\xc3\xa9s van haver de retrocedir per falta de provisions.\n_START_SECTION_\nGuerra d'Arm\xc3\xa8nia (54-63 aC)\n_START_PARAGRAPH_\nEl 54 el rei armeni va morir i el tron es va disputar entre Tigranes VI (Roma) i Tiridates I (Partia). Ambd\xc3\xb3s imperis van entrar en aquest pa\xc3\xads per imposar el seu aliat. El 55 els parts al comandament del general Vardane van ocupar Arm\xc3\xa8nia i van imposar el seu aliat. _NEWLINE_Entre 56 i 57 els romans van enfortir les seves posicions a Gal\xc3\xa0cia i Capad\xc3\xb2cia, per rebutjar els atacs parts. La primavera del 58, Corbul\xc3\xb3, amb plens poders, va deixar a S\xc3\xadria les legions IV i Legi\xc3\xb3 XII Fulminata al comandament de Cesti Gal i va entrar a l'Arm\xc3\xa8nia des Capad\xc3\xb2cia amb les legions III, VI i la Legi\xc3\xb3 XV Apollinaris i va avan\xc3\xa7ar vers Artaxata, mentre que Farasmanes o Pharsman I d'Ib\xc3\xa8ria, aliat rom\xc3\xa0, atacava pel nord, i Ant\xc3\xadoc IV de Commagena, un altre client rom\xc3\xa0, atacava pel sud-oest. El rei Tiridates I d'Arm\xc3\xa8nia (germ\xc3\xa0 de Volog\xc3\xa8s I), protegit part, va fugir de la seva capital que fou ocupada per Corbul\xc3\xb3 i incendiada. A l'estiu Corbul\xc3\xb3 va avan\xc3\xa7ar cap a Tigranocerta, en una marxa molt penosa, i van arribar a la ciutat que els hi va obrir les portes, menys la ciutadella que va resistir, i va ser presa a l'assalt. Ja la majoria dels armenis havia abandonat el partit part, i acceptava un pr\xc3\xadncep donat per Roma. Ner\xc3\xb3 va donar llavors la corona a Tigranes VI, de la darrera casa reial de Capad\xc3\xb2cia, n\xc3\xa9t de Glafira (filla d'Arquelau) i fill d'Alexandre de Judea, que estava casat amb una princesa de la casa dels art\xc3\xa0xides. Els districtes fronterers armenis foren transferits als aliats: a Farasmanes d'Ib\xc3\xa8ria; a Polem\xc3\xb3 II del Pont; a Arist\xc3\xb2bul Asmoneu de la Petita Arm\xc3\xa8nia i a Ant\xc3\xadoc de Commagena., obligant a Tiridates a fugir a P\xc3\xa8rsia, el 59 van marxar a Tigranocerta, la capital arm\xc3\xa8nia, estan a prop de la ciutat van ser emboscats en el Llac Van, envoltat de muntanyes i boscos tot i aix\xc3\xad els romans van v\xc3\xa8ncer. _NEWLINE_El 60, Tiridates va envair Arm\xc3\xa8nia amb un nou ex\xc3\xa8rcit al costat d'Artopatenes, governador de M\xc3\xa8dia. Per a l'any seg\xc3\xbcent Andiabene, un regne menor vassall als armenis estava sota el poder part, llavors Ner\xc3\xb3 va ordenar al c\xc3\xb2nsol Gai Cesenni Pet per preparar una campanya final amb tota la seva for\xc3\xa7a. _NEWLINE_El 62 es van enviar a Gai Cesenni Pet amb dues legions, aquest va creuar l'Eufrates per\xc3\xb2 els perses van prendre Tigranocerta tancant la seva retirada, amena\xc3\xa7at i superat en nombre es va refugiar a la ciutat de Rhandeia, sent assetjat i for\xc3\xa7at a rendir-se, els romans perden gran part de les seves forces. El 63 a prop de l'Eufrates amb prop de 50 mil homes Corbulone va preferir negociar deixant Tiridates com a rei armeni per\xc3\xb2 com a aliat dels romans.\n_START_SECTION_\nCampanya de Traj\xc3\xa0 (114-117 dC)\n_START_PARAGRAPH_\nL'emperador Traj\xc3\xa0 va formar un ex\xc3\xa8rcit de 14 legions (180 mil homes) va prendre Sel\xc3\xa8ucia (114), Nisibis i Singara (115), Ctesifont(116), per\xc3\xb2 una rebel\xc2\xb7li\xc3\xb3 jueva els va obligar a retrocedir. Per\xc3\xb2 despr\xc3\xa9s de la seva mort, Adri\xc3\xa0 tot i que va rebutjar l'ofensiva parta i va saquejar Ctesifont (117), va decidir retrocedir per aconseguir la pau i sotmetre els jueus._NEWLINE_Assegurar aquesta ruta li permetia estendre l'hegemonia romana a la zona ve\xc3\xafna del Mar Mediterr\xc3\xa0nia, controlant el comer\xc3\xa7 i evitant l'avan\xc3\xa7 dels pobles situats m\xc3\xa9s a l'est, com l'Imperi Part, que peri\xc3\xb2dicament es llan\xc3\xa7ava sobre les prec\xc3\xa0ries posicions romanes al nord de la Mesopot\xc3\xa0mia, produint r\xc3\xa0pids atacs que en els posteriors contraatacs romans feien pendular constantment les possessions entre una part i l'altra.\n_START_SECTION_\nCampanya de Marc Aureli (161-166 dC)\n_START_PARAGRAPH_\nL'any 161, el tron armeni no tenia amo, els romans donaven suport a Soemo i els parts a Pacoro. Per imposar el seu pretendent van enviar un ex\xc3\xa8rcit comandat pel general Osroe, qui va v\xc3\xa8ncer al governador rom\xc3\xa0 Marc Sedaci Severi\xc3\xa0 i les seves dues legions a Elegeia (Alt Eufrates). Llavors els perses van prendre Antioquia, passant a dominar S\xc3\xadria i Arm\xc3\xa8nia._NEWLINE_Durant el 162 els romans al comandament del coemperador Luci Aureli Ver i diversos generals com Avidi Cassi i Marc Claudi Front\xc3\xb3 van formar a Anat\xc3\xb2lia un ex\xc3\xa8rcit de 16 legions. A l'any seg\xc3\xbcent els romans de Prisc van atacar Arm\xc3\xa8nia i van prendre la seva capital Artaxata._NEWLINE_El 164 els romans es van preparar per atacar Mesopot\xc3\xa0mia, els perses sabent que podien quedar atrapats a S\xc3\xadria romana la van deixar i van tornar darrere de l'Eufrates. Despr\xc3\xa9s de recuperar la S\xc3\xadria romana els romans van atacar Mesopot\xc3\xa0mia el 165, van prendre Dausara, Edessa, Carrhae i Nisibis, i vencent en les batalles de Sura, Nichephorium i Doura Europos. Despr\xc3\xa9s van creuar l'Eufrates per Sel\xc3\xa8ucia, que van saquejar, igual com Osroene i Ctesifont, capital parta._NEWLINE_El 166 van creuar el Tigris entrant a M\xc3\xa8dia, el futur persa es veia fosc, quan la pesta va atacar als romans que van haver de retrocedir, encara que van conservar Mesopot\xc3\xa0mia. Es va enderrocar a Pacoro i es va imposar a Soemo com a rei armeni.\n_START_SECTION_\nCampanya de Septimi Sever (195-198 dC)\n_START_PARAGRAPH_\nDespr\xc3\xa9s de la mort de C\xc3\xb2mmode, l'imperi va entrar en una guerra civil entre els diferents pretendents al tron, el m\xc3\xa9s fort va ser Septimi Sever, qui va eliminar al seu rival oriental Pescenni N\xc3\xadger el 194 a Issos, despr\xc3\xa9s d'aix\xc3\xb2 a l'any seg\xc3\xbcent els parts de Volog\xc3\xa8s V i el rei d'Osroene, Abgar VIII, van envair la S\xc3\xadria romana, van creuar l'Eufrates, van prendre Zeugma, Nisibis i Antioquia. La resposta romana no es va fer esperar, el 196 van atacar i van recuperar S\xc3\xadria i Mesopot\xc3\xa0mia, menys Osroene. L'ex\xc3\xa8rcit rom\xc3\xa0 estava compost de 9 a 11 legions o 150 mil homes._NEWLINE_Despr\xc3\xa9s d'una nova ofensiva persa i una nova campanya contra els seus rivals a l'oest, Sever va tornar a Orient el 197, amb una flota va rec\xc3\xb3rrer l'Eufrates i va conquistar Dura Europos, Sel\xc3\xa8ucia, Babil\xc3\xb2nia i Ctesifont (100 mil dels seus habitants van ser esclavitzats). El 198 els romans van arribar al Tigris i van posar setge a la ciutat de Hatra sense \xc3\xa8xit, despr\xc3\xa9s d'aquest frac\xc3\xa0s es va retirar conservant Mesopot\xc3\xa0mia."